A historia de Montenegro como territorio individualizau con respecto d'atras tierras balcanicas comenzó en a Edat Meya quan os serbos locals formoron principatos como Duklja/Doclea/Zeta. Os habitants de Zeta y dimpués Montenegro podioron evitar a dominación otomana, a diferencia d'atros pueblos d'os Balcans. Manimenos dimpués d'a primera Guerra Mundial s'unioron a atros pueblos eslavos vecins pa formar o Reino d'os Serbos, Crovates y Eslovenos primero y dimpués Yugoslavia, estando Montenegro o zaguer territorio en independizar-se de l'antiga Yugoslavia, fendo-lo en l'anyo 2006.